ang mga matang iyon ay may matalas na ningning na nararagdagan pa ng kaniyang mga panglook, at sa dahilang abyssus abyssum invocat ang mga matang iyon ay napatitig sa mga malalalim at nangangalong mata ni. salvi na dilat na dilat na wariy nakakikita ng isang multo. salvi ay nanginig. espinghe ani mr. leeds sabihin mo sa mga nakikingig kung sino ka. ang lubos na katahimikan ay naghari. isang malamig na simoy ang lumaganap sa salas at nagpagalaw sa bughaw na dingas ng mga lamparang gamit sa libingan. ang mga lalong hindi mapaniwalain ay nangilabot. akoy si imuthis ang sagot ng ulo na ang boses ay malalim ngunit nagbabala mandin ipinanganak ako ng kapanahunan ni amasis at akoy pinatay nang kasalukuyang nakasasakop ang mga persa, samantalang si cambises ay papauwing galing sa sinamang pagsalakay sa kalookan ng lybia.